CELEX: 62021TN0790
Language: hu
Date: 2021-12-22 00:00:00
Title: T-790/21. sz. ügy: 2021. december 22-én benyújtott kereset – PL kontra Bizottság

2022.2.14.   
            
            
               HU
            
            
               Az Európai Unió Hivatalos Lapja
            
            
               C 73/58
            
         
      2021. december 22-én benyújtott kereset – PL kontra Bizottság
      (T-790/21. sz. ügy)
      (2022/C 73/73)
      Az eljárás nyelve: francia
      
         Felek
      
      
         Felperes: PL (képviselő: N. de Montigny ügyvéd)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg a Humánerőforrásügyi és Biztonsági Főigazgatóság 2021. február 16-i, áthelyezésről szóló határozatát;
               
            
                  —
               
               
                  amennyiben ez szükséges, semmisítse meg a felperes által a személyzeti szabályzat 22c. cikke alapján 2021. szeptember 16-án benyújtott panaszt elutasító határozatot;
               
            
                  —
               
               
                  állapítsa meg, hogy a Bizottság elmulasztotta meghozni a Törvényszék 2015. április 15-i és 2018. december 13-i ítéleteinek végrehajtására irányuló, ezen ítéletek indokolásával összhangban álló intézkedéseket, továbbá a Bizottság megsértette a res iudicatát;
               
            
                  —
               
               
                  kötelezze a Bizottságot 250 000 euró megfizetésére a felperest ért vagyoni károk és 100 000 euró megfizetésére a nem vagyoni károk megtérítéseként;
               
            
                  —
               
               
                  a Bizottságot kötelezze a költségek viselésére.
               
            
         Jogalapok és fontosabb érvek
      
      Keresete alátámasztása érdekében a felpereshárom jogalapra hivatkozik.
      
                  1.
               
               
                  Az első jogalap a felperes panaszát elutasító igazgatási hatóság hatáskörének hiányára vonatkozik.
               
            
                  2.
               
               
                  A második jogalap az EUMSZ 266. cikk, a res iudicata, a visszaható hatály tilalma megsértésére és az eljárással való visszaélésre, továbbá az eljárási garanciák megsértésére, valamint a hatékony és az e jog céljával összhangban álló módon történő meghallgatáshoz való jog megsértésére vonatkozik. E jog három részből áll:
                  
                              —
                           
                           
                              az első részt a felperes védelemhez való jogainak megsértése, a meghallgatáshoz való jog megsértése, az igazgatási vizsgálat hiánya, a kontradiktórius eljárás és a fegyveregyenlőség elvének megsértése az Európai Unió Alapjogi Chartája 41. cikkének megsértésre és a megfelelő ügyintézéshez való jog, valamint az észszerű határidő tiszteletben tartásának megsértése alkotja;
                           
                        
                              —
                           
                           
                              a második rész az eljárási cél figyelmen kívül hagyásának beismerésére és az eljárással való visszaélésre, a gondoskodási kötelezettség és az informátor védelmére vonatkozó kötelezettség megsértésére vonatkozik;
                           
                        
                              —
                           
                           
                              a harmadik rész a visszaható hatályra és az azt övező jogbiztonságra vonatkozó elvek és szabályok megsértésére, az (objektív ás szubjektív) pártatlanság elvének megsértésére, valamint azon szándékra vonatkozik, hogy ugyanazt a határozatot ugyanolyan hatállyal és ugyanazon indokok alapján fogadják el, ahelyett, hogy kompenzálnák a felperes eljárási jogainak időben és hatékonyan történő tiszteletben tartására vonatkozó lehetőség elvesztését.
                           
                        
            
                  3.
               
               
                  A harmadik jogalap az Európai Uniós tisztviselői személyzeti szabályzata (a továbbiakban: személyzeti szabályzat) 22a. cikkének megsértésére, az áthelyezési eljárás keretében a segítségnyújtási és gondoskodási kötelezettség megsértésére és a visszaélést bejelenő személyek védelméhez kapcsolódóan a gondossági, semlegességi, pártatlansági, objektivitási kötelezettség megsértésére, a felperesnek az aktája adminisztráció általi méltányos elbírálásához való jogának megsértésére és a felperes jogos elvárásainak megsértésére, valamint az eljárással való visszaélésre vonatkozik. E jogalap négy részből áll:
                  
                              —
                           
                           
                              az első rész a személyzeti szabályzat 22a. cikkének megsértésére vonatkozik annyiban, amennyiben a kinevezésre jogosult hatóság nem folytatta le az e rendelkezésben előírt eljárást;
                           
                        
                              —
                           
                           
                              a második rész a gondoskodási kötelezettség megsértésére vonatkozik;
                           
                        
                              —
                           
                           
                              a harmadik rész a kinevezésre jogosult hatóság objektivitási, pártatlansági és semlegességi kötelezettségének megsértésére, az egyenlő bánásmód elvének és a hátrányos megkülönböztetés tilalmának megsértésére vonatkozik;
                           
                        
                              —
                           
                           
                              a negyedik rész a bizonyítási teherre alkalmazandó szabályok megsértésére vonatkozik.